Elbasani – Enciklopedi

Elbasani – Enciklopedi është një vepër sintetizuese, me natyrë enciklopedike e cila vendosi themele për kulturën e qytetit të Elbasanit dhe të trevave të tij. Botimi i saj u mundësua nga Bashkia Elbasan dhe është një punë që kap një periudhë gjashtëvjeçare (1997 - 2003) në të cilën u përfshinë forcat intelektuale më të afta të Elbasanit. 

 Përmbajtja 
Kjo enciklopedi ka rreth 2000 zëra. Ajo jep një kuadër të plotë të veprimtarisë krijuese të popullit të Elbasanit, në fusha të ndryshme të jetës materiale e shpirtërore. Në të pasqyrohen ngjarje, dukuri, figura, procese dhe probleme, nga periudha më e hershme e deri në ditët tona. Enciklopedia është hartuar brenda parametrave shkencorë, ku nocionet e përgjithshme të shkencave, dukuritë e vendeve, trevave jashtë Elbasanit, janë pasqyruar me ato përmasa, sa janë të lidhura me hapësirën e botën e Elbasanit. 

Pjesën më të madhe si vëllim e zënë shkencat shoqërore, kryesisht arsimi, më pas renditen shkencat historike, ndërsa pjesa kushtuar shkencave natyrore e teknike përfshin emërtimet e gjeografisë së trevës, mjedisin e mbrojtjen e tij, florën, faunën, pasuritë e nëntokës, industrinë e rëndë, etj.

 Shih edhe 

 Lidhje të jashtme 

 Referime 

Kategoria:Elbasani 
Kategoria:Enciklopedi
Kategoria:Enciklopedi në gjuhën shqipe